S-11/2018

Mál þetta er höfðað með ákæru lögreglustjórans á Suðurnesjum, útgefinni 8. janúar 2018, á hendur R-kk-þgf J-kk-þgf G-kk-þgf, kt. 000000-0000, [...], og Þ-kvk-þgf M-kvk-þgf I-kvk-þgf, kt. 000000-0000, [...], „fyrir eftirtalin brot;

I.

Gegn R-kk-þgf J-kk-þgf G-kk-þgf fyrir;

1. Þjófnað, með því að hafa aðfararnótt mánudagsins 28. apríl 2014, brotist inn í frystigám fyrir utan fiskverkunina [...], og stolið þaðan 650 kg af humri, sem síðar fannst á Vogastapa, en verðmæti þýfisins var samtals að fjárhæð kr. 1800.000.

Mál 008-2014-4857.

Telst brot þetta varða við 1. mgr. 244. gr. almennra hegningarlaga nr. 19/1940.

2. Nytjastuld, með því að hafa, aðfararnótt mánudagsins 28. apríl 2014, heimildarlaust tekið bifreiðina [...] og ekið henni frá fiskverkuninni [...]og um götur Njarðvíkur, upp á Vogastapa og síðan aftur að [...].

Mál 008-2014-4857.

Telst brot þetta varða við 1. mgr. 259. gr. almennra hegningarlaga.

3. Fíkniefnalagabrot, með því að hafa, fimmtudaginn 26. júní 2014, að Smiðjuvöllum 6, Keflavík, haft í vörslum sínum samtals 65 kannabisplöntur, og hafa um skeið fram til þess dags ræktað greindar plöntur og einnig að hafa í vörslum sínum 1.273,62 g af kannabislaufi, sem fundust við leit að Smiðjuvöllum 6, og lögregla lagði hald á.

Mál nr. 008-2014-7773.

Telst brot þetta varða við 2., sbr. 4., sbr. 4.gr a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Umferðarlagabrot, með því að hafa, fimmtudaginn 29. september 2016, ekið bifreiðinni [...], sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna, (í blóði mældist vínandi 0,78 ‰ og kókaín 45 ng/ml)norður Hringveg móts við Neðri-Rauðalæk, Hörgarbyggð, með 106 km/klst þar sem leyfður hámarkshraði var 90 km/klst.

Mál nr. 316-2016-7629.

Telst háttsemi þessi varða við 2. mgr. 37. gr. og 1. mgr., sbr. 3. mgr. 45. gr. og 1., sbr. 2. mgr., 45. gr. a , allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Fyrir þjófnað, með því að hafa, stolið tæplega 3.3 tonnum af álplötum, að söluverðmæti um kr. 350.000, sem geymdar voru utandyra á vörubrettum á athafnasvæði eignahaldsfélagsins [...]:

Gegn R-kk-þgf J-kk-þgf G-kk-þgf, fyrir þjófnað með því að hafa,

1. Að næturlagi fyrir 22 september 2014, farið inn á athafnasvæðið [...] og stolið þaðan 674 kg af álplötum sem kærði seldi Hringrás endurvinnslu mánudaginn 22. september 2014, fyrir kr. 51.368, og 225 stk. álplötum sem kærði framvísaði þar sem þær voru í geymslu að [...].

Telst brot þetta varða við 1. mgr. 244. gr. og 1. mgr. sbr. 2. mgr. 264. gr. almennra hegningarlaga nr. 19/1940.

Gegn R-kk-þgf J-kk-þgf G-kk-þgf og Þ-kvk-þgf M-kvk-þgf I-kvk-þgf, fyrir þjófnað í félagi, með því að hafa,

2. Aðfararnótt 30. september 2014, farið inn á athafnasvæði [...] með því að brjóta hengilás á hliði inn á svæðið og stolið þaðan samtals 2.580 kg af álplötum, farið sama dag með 1080 kg af álplötum í Hringrás endurvinnslu til þess að selja það, og síðan verið með 1.500 kg af álplötum sem voru í kerru aftan í bifreiðinni [...] sem kærðu voru í við Mánatorg, Keflavík, 30. september 2014.

Telst brot þetta varða við 1. mgr. 244. gr. almennra hegningarlaga nr. 19/1940.

III.

Gegn Þ-kvk-þgf M-kvk-þgf I-kvk-þgf fyrir, umferðarlagabrot, með því að hafa, fimmtudaginn 20. október 2016, ekið bifreiðinni [...], óhæf til að stjórna henni örugglega vegna áhrifa ávana- og fíkniefna, (í blóði mældist MDMA 340 ng/ml) vestur Þjóðbraut í Keflavík þar til bifreiðinni var ekið yfir á öfugan vegarhelming og á bifreiðina EUE-10 sem ekið var austur Þjóðbraut.

Mál nr. 008-2016-13563.

Telst háttsemi þessi varða 1. mgr. 4. gr., 1.mgr. 14. gr., 1. mgr. 19. gr. og 1., sbr. 2. mgr., 45. gr. a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærðu verði dæmd til refsingar og til greiðslu alls sakarkostnaðar og til að sæta sviptingu ökuréttar, skv. 101. og 102. gr. umferðarlaga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er þess krafist að gerðar verði upptækar, framangreindar 65 kannabisplöntur og 1.273,62 g af kannabislaufi (mál 008-2014-7773), samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist upptöku á þremur tjöldum, (munaskrá 104632 – mál 008-2014-7773) sem lögreglan lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Af hálfu [...] kt. 000000-0000, krefst J-kk-nf A-kk-nf K-kk-nf, hdl., þess, vegna ákæruliðar I-1 (mál 008-2014-4857), að ákærði R-kk-nf J-kk-nf G-kk-nf, kt. 000000-0000, verði dæmdur til að greiða [...] skaðabætur að fjárhæð krónur 1.997.787, auk vaxta samkvæmt 8. gr. laga um vexti og verðtryggingu nr. 38/2001, sbr. 4. gr. sömu laga, frá tjóndegi, til þess dags er mánuður er liðinn frá því að bótakrafan er kynnt ákærða, en með dráttarvöxtum samkvæmt 9. gr., sbr. 1. mgr. 6. gr. frá þeim degi til greiðsludags.“

Ákærðu komu fyrir dóm og játuðu sök samkvæmt ákæru. Ákærði R-kk-nf J-kk-nf samþykkti jafnframt bótaskyldu gagnvart bótakrefjandanum [...] en kvað umkrafða fjárhæð of háa. Með játningu sinni, sem fær næga stoð í gögnum málsins, eru ákærðu sönn að sök og hafa unnið sér til refsingar en háttsemi þeirra er rétt færð til refsiheimilda í ákæru. Af sakaferli ákærða R-kk-ef J-kk-ef skal þess getið hér að 3. september 2013 gekkst hann undir sátt sem fól í sér greiðslu 140.000 króna sektar fyrir brot gegn 1., sbr. 2. mgr. 45. gr. a umferðarlaga og var jafnframt sviptur ökurétti í eitt ár. Hinn 14. október 2013 var ákærði dæmdur til greiðslu 330.000 króna sektar fyrir fíkniefnalagabrot og brot gegn 1. sbr. 2. mgr. 45. gr. a umferðarlaga og sviptur ökurétti í átján mánuði frá 7. janúar 2014 að telja. Umferðarlagabrot þau sem hann var sakfelldur fyrir í dómnum framdi hann áður en hann gekkst undir sektargerðina í september sama ár. Þá skal þess getið að 2. október 2014 var ákærði dæmdur til greiðslu 458.000 króna sektar fyrir fíkniefnalagabrot og brot gegn 1. sbr. 2. mgr. 45. gr. a og 1. mgr. 48. gr. umferðarlaga en ákærði hafði ekið sviptur ökurétti. Var ákærði jafnframt sviptur ökurétti í þrjú ár frá 6. júlí 2015 að telja. Við ákvörðun refsingar ákærða verður að horfa til þess að hann ítrekar nú öðru sinni brot gegn 1. sbr. 2. mgr. 45. gr. a umferðarlaga. Á hinn bóginn verður horft til þess að ákærði játar brot sín skýlaust, sem og þess að brot sín samkvæmt ákærunni framdi ákærði á árunum 2014 og 2016 en ákæra er gefin út árið 2018. Brot sín, önnur en samkvæmt 4. tl. I. ákæruliðar, framdi ákærði fyrir uppsögu dómsins 2. október 2014 og verður honum því gerður hegningarauki vegna þeirra. Þegar á allt er horft verður ákærði dæmdur til tólf mánaða fangelsis en ákveðið að fullnustu ellefu mánaða af refsingunni verði frestað og niður falli hún að liðnum tveimur árum haldi ákærði almennt skilorð svo sem í dómsorði greinir. Loks verður ákærði sviptur ökurétti ævilangt. Fallast ber á gerðar upptökukröfur.

Ákærða gerði í ágúst 2013 sátt vegna fíkniefnalagabrots og brots gegn 1. sbr. 2. mgr. 45. gr. a umferðarlaga. Fól sáttin í sér greiðslu 238.000 króna sektar og var ákærða jafnframt svipt ökurétti í eitt ár. Hinn 16. júlí 2014 gerði ákærða sátt vegna brots gegn 45. gr. a og 48. gr. umferðarlaga en ákærða hafði ekið svipt ökurétti. Fól sektin í sér greiðslu 260.000 sektar og var ákærða svipt ökurétti í tvö ár frá 19. ágúst 2014 að telja. Við ákvörðun refsingar ákærðu verður, svo sem við ákvörðun refsingar ákærða, horft til játningar hennar og þess tíma sem liðinn er frá brotum hennar. Á hinn bóginn verður að horfa til þess að ákærða ítrekar nú öðru sinni akstur undir áhrifum fíkniefna. Þegar á allt er horft ákveðst refsing ákærðu fangelsi í tvo mánuði en fullnustu mánaðar af refsingunni skal frestað og niður skal hún falla að liðnum tveimur árum haldi ákærða almennt skilorð svo sem í dómsorði greinir. Loks verður ákærða svipt ökurétti ævilangt.

Í málinu liggur bótakrafa á hendur ákærða. Hann krefst þess að hún verði lækkuð. Bótakrafan er sundurliðuð svo að gerð er krafa um greiðslu 1.100.000 króna vegna humars í flokki 7/9, um greiðslu 700.000 króna vegna humars í flokki 24/30, og um greiðslu 60.000 króna vegna humars í flokki 30/40. Þá er gerð krafa um 33.964 krónur vegna eignaspjalla á nánar tilgreindri bifreið, um 3.109 krónur vegna kostnaðar af flutningi vöru af vettvangi og í geymslu og loks um 96.986 krónur vegna lögmannsaðstoðar. Í málinu liggur skýrsla rannsóknarstofunnar Sýnis ehf. um mat á gæðum humarsins, dags. 13. ágúst 2014. Í skýrslunni segir meðal annars að rannsóknarstofunni hafi verið kynnt sú forsaga málsins að humrinum hafi verið stolið úr frystigámi í [...] að nóttu 28. apríl, milli klukkan tvö og þrjú. Hafi humarinn verið „fluttur upp á Stapaheiði og fannst þar kl. 07:30 sama dag. Búið var að breiða teppi og lök yfir kassana.“ Starfsmaður Sýnis ehf. hafi verið hinn 13. ágúst og skoðað humarinn sem þá hafi verið í frystigámi, „laus í opnum svörtum, bláum og hvítum plastpokum“. Engir kassar eða merkingar hafi verið sjáanleg. Hluti humarsins hafi „frosið saman í klump og líklega hafði hann þiðnað og frosið aftur.“ Í skýrslunni eru skráðar eftirfarandi niðurstöður: „Samkvæmt reglugerðum 103/2010 og 104/2010 um hollustuhætti sem varða matvæli eru lagðar skyldur á stjórnendur matvælafyrirtækja er varða meðhöndlun, flutning og geymslu matvæla. Stjórnendum ber að koma í veg fyrir hvers konar mengun, t.d. vegna [fjölgunar] sjúkdómsvaldandi örvera, efna eða aðskotahluta. Kæling þarf að vera þannig að örverur geti ekki fjölgað sér hratt. Halda skal hitastigi í stöðugu í frosnum lagarafurðum þannig að það fari ekki yfir -18°C í neinum hlutum afurðanna í flutningi en hitastigið má þó hækka um skamman tíma, enda sé slík hækkun ekki meiri en 3°C. Rekjanleiki matvæla skal vera tryggður alla leið í vörslu fyrirtækisins. Að framansögðu er ekki öruggt að humarinn hafi verið varinn sem skyldi fyrir utanaðkomandi mengun og hitasveiflum og telst því ekki hæfur til sölu til manneldis. Ekki er vitað hvort humarinn hafi mengast og þá hvernig eða hversu mikið. Hann [lá] í opnum pokum þar sem hluti af þessum pokum, svörtu ruslapokarnir og hvítu innkaupapokarnir, [er] ekki [ætlaður] utan um matvæli.“ Af hálfu ákærða er byggt á því að rannsóknarstofan hafi ekki skoðað humarinn fyrr en þremur og hálfum mánuði eftir stuld humarsins. Ekkert liggi fyrir um geymslu humarsins á þeim tíma. Þá liggi ekkert fyrir um förgun humarsins og hvort brotaþoli hafi getað komið honum í verð.

Gögn málsins veita því stuðning að verðmæti humarsins hafi verið það sem byggt er á í bótakröfu. Í ákæru, sem ákærði játar, segir að verðmæti hans hafi verið 1.800.000 krónur. Telst sannað í málinu að verðmætið hafi verið 1.800.000 krónur. Rétt er hjá ákærða að humarinn var ekki skoðaður af hálfu rannsóknarstofunnar fyrr en í ágúst, en brotið var framið í apríl. Hér verður hins vegar að horfa til þess að humrinum var stolið frá brotaþola og hann fékk humarinn ekki aftur í sínar vörzlur fyrr en eftir að hann fannst á víðavangi nokkurum klukkustundum síðar. Telja verður að þegar svo var komið hafi brotaþola verið ófært að selja humarinn áfram til manneldis. Breyta þar engu þau sjónarmið ákærða sem rakin voru. Þá hefur ekkert verið lagt fram í málinu um hugsanleg verðmæti sem gera hefði mátt úr humrinum, svo sem með því að selja hann til annarra nota en manneldis. Þykja ekki efni til að lækka bætur til brotaþola vegna þessa. Verður ákærði dæmdur til að greiða brotaþola 1.800.000 króna bætur vegna þess að humarinn hafi orðið brotaþola óseljanlegur til manneldis. Ákærði er ekki ákærður fyrir að valda tjóni á bifreið og er ósannað að hann sé bótaskyldur við brotaþola vegna slíks tjóns. Kröfu um 3.109 krónur vegna flutnings humarsins af vettvangi og í geymslu hefur ekki verið mótmælt sérstaklega. Verður hún tekin til greina. Loks verður krafa um greiðslu 96.986 króna vegna lögmannsaðstoðar tekin til greina. Verður ákærði því dæmdur til að greiða brotaþola 1.900.095 krónur ásamt vöxtum eins og í dómsorði greinir. Bótakrafan var kynnt ákærða 13. nóvember 2014. Ákærðu verða dæmd in solidum til að greiða málsvarnarþóknun skipaðs verjanda síns, G-kk-ef S-x-x R-kk-ef lögmanns, 434.000 krónur með virðisaukaskatti. Þá verða þau dæmd til að greiða annan sakarkostnað, ákærði R-kk-nf J-kk-nf 108.729 krónur og ákærða Þ-kvk-nf 117.802 krónur.

Af hálfu ákæruvaldsins fór A-kvk-nf H-kvk-nf J-kvk-nf með málið fyrir hönd lögreglustjórans á Suðurnesjum. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, R-kk-nf J-kk-nf G-kk-nf, sæti fangelsi í tólf mánuði. Fullnustu ellefu mánaða af refsingunni skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga.

Ákærða, Þ-kvk-nf M-kvk-nf I-kvk-nf, sæti fangelsi í tvo mánuði. Fullnustu eins mánaðar af refsingunni skal frestað og niður skal hún falla að liðnum tveimur árum haldi ákærða almennt skilorð 57. gr. almennra hegningarlaga.

Ákærði er sviptur ökurétti ævilangt.

Ákærða er svipt ökurétti ævilangt.

Ákærði greiði [...] 1.900.095 krónur ásamt vöxtum af 1.803.109 krónum samkvæmt 1. mgr. 8. gr. laga nr. 38/2001 um vexti og verðtryggingu frá 28. apríl 2014 til 13. desember 2014, en með dráttarvöxtum af 1.900.095 krónum samkvæmt 1. mgr. 6. gr. sömu laga frá þeim degi til greiðsludags.

Upptæk eru gerð 65 kannabisplöntur, 1.273,62 g af kannabislaufum og þrjú tjöld.

Ákærðu greiði in solidum 434.000 króna þóknun skipaðs verjanda síns, G-kk-ef S-x-x R-kk-ef lögmanns.

Ákærði greiði 108.729 króna annan sakarkostnað.

Ákærða greiði 117.802 króna annan sakarkostnað.

Þ-kk-nf D-kk-nf